**ПРОТОКОЛ № 16**

Днес, 15.10.2023 г. в сградата на Общинска администрация Минерални бани, бул. "Васил Левски", № 3, с. Минерални бани се проведе заседание на Общинска избирателна комисия Минерални бани при произвеждане на изборите за общински съветници и за кметове на 29 октомври 2023 г.

На заседанието присъстваха: Антон Вълчев, Милена Петкова, Николай Христов, Елица Хърсева, Смиляна Ташева, Васил Лазов, Мария Калинова, Мария Христова, Найден Ангелов, Петър Андреев, Димитрия Милкова

Отсъстващи: няма.

Заседанието се откри в 16 ч. часа от Председателя на ОИК, който предложи следния:

**ДНЕВЕН РЕД**

1. Поправка на допусната техническа грешка в Решение № 59/13.10.2023 г. на ОИК Минерални бани при изписване длъжността на предложение за замяна в СИК 261900015.
2. Назначаване на състава на ПСИК на територията на община Минерални бани;
3. Решение относно постъпила жалба с вх. № 68/15.10.023г. от ПП ГЕРБ-СДС относно открити нарушения при разпространението на агитационни материали на територията на с. Минерални бани.
4. Други

Не се направиха допълнения за дневния ред, който беше приет с единодушно гласуване „ЗА“ от Комисията.

**По т. 1** от дневния ред докладва Антон Вълчев – председател на ОИК – Минерални бани.

Относно: Поправка на допусната техническа грешка в Решение № 59/13.10.2023 г. на ОИК Минерални бани при изписване длъжността на предложение за замяна в СИК 261900015

Във връзка с извършена служебна проверка, Общинска избирателна комисия Минерални бани установи, че в Решение № 59/13.10.2023 г., на последния пети ред в таблицата, в диспозитива на решението, при изписване на длъжността на предложението за замяна в СИК 261900015 в с. Боян Ботево е допусната техническа грешка, като не е председател длъжността, а е секретар.

С оглед изложеното на основание 87, ал. 1, т.1 от Изборния кодекс, Общинска избирателна комисия Минерални бани

**РЕШИ :**

Допуска поправка на техническа грешка в  Решение № 59/13.10.2023 г. на ОИК-Минерални бани, като на последния пети ред в таблицата, в диспозитива на решението, при изписване на длъжността на предложението за замяна в СИК 261900015 в с. Боян Ботево вместо председател да се чете секретар както следва:

|  |  |  |  |
| --- | --- | --- | --- |
| 261900015  с.Боян Ботево | Секретар | Данка Дончева Кирякова,  с ЕГН | Иванка Димитрова Латинова,  с ЕГН |

Настоящото решение е неразделна част от Решение № 59/13.10.2023 г. на Общинска избирателна комисия Минерални бани.

Гласували както следва:

|  |  |
| --- | --- |
| Антон Вълчев - председател | за |
| Николай Христов - зам.председател | за |
| Петър Андреев - зам.председател | за |
| Найден Ангелов - зам.председател | за |
| Димитрия Милкова -зам.председател | за |
| Милена Петкова - секретар | за |
| Мария Калинова - член | за |
| Елица Хърсева - член | за |
| Валил Лазов - член | за |
| Мария Христова - член | за |
| Смиляна Ташева - член | за |

**По т. 2** от дневния ред докладва Антон Вълчев – председател на ОИК – Минерални бани.

Назначаване на състава на ПСИК на територията на община Минерални бани;

Постъпило предложение с вх. № 61/12.10.2023г. от кмета на община Минерални бани за назначаване на ПСИК на територията на община Минерални бани, ведно с покана за провеждане на консултации с № 4794/09.10.2023 г.; копия на пълномощни на представителите на партия „Възраждане“, КП „БСП за България“; КП „ГЕРБ-СДС“; партия „Движение за права и свободи“; копия от удостоверения за актуално състояние; Протокол от 12.10.2023 г. от проведени консултации.

С изх. №13/12.10.2023 г. е изпратено писмо до Вр.Ид. кмет на община Минерални бани в което е посочено, че консултации за съставите на подвижните секционни избирателни комисии (ПСИК), в случай че не са проведени едновременно с консултациите за назначаването на СИК, се провеждат при кмета на общината **по реда за провеждане на консултации за назначаване на секционни избирателни комисии.** Назначаването се извършва въз основа на предложенията на кмета и на партиите и коалициите при спазване изискванията на чл. 92, ал. 3 ИК и Решение № 2378-МИ/12.09.2023 г. и Решение № 2546-МИ, от 29.09.2023 г. на ЦИК. Независимо от факта, че не е постигнато съгласие между участниците, то в настоящия случай следва да са приложени представените от партиите и коалициите писмени предложения за състав на ПСИК със съответното съдържание, тъй като, Общинската избирателна комисия, когато не е постигнато съгласие – назначава СИК/ПСИК въз основа на предложенията на партиите и коалициите при спазване изискванията на Решение № 2378-МИ/12.09.2023 г., Решение № 2546-МИ и Решение № 2599-НС на ЦИК. Обърнато е внимание, че при неизпращане на предложенията или в случай, че в община Минерални бани не са налични такива, ОИК Минерални бани следва да укаже на политическите партии и коалиции да представят същите своевременно. Даден е срок за конкретизация допълване в срок до 17 ч. на 13.10.2023 г. на предложението.

Указано е на политическите партии и коалиции да представят поименните си предложения до общинска администрация и/или до ОИК.

С вх. № 64/13.10.2023 г. в Общинска избирателна комисия Минерални бани постъпи: Предложение от кмета ведно с предложение от КП „ГЕРБ – СДС“ вх. № 4926/13.10.2023 г. на общ. Мин. бани; предложение от партия „Възраждане“ № 4962/13.10.2023 г. на общ. Мин. бани; предложение от „БСП за България“ вх. № 4928/13.10.2023 г. на общ. Мин. бани; предложение от ПП „Движение за права и свободи“ с вх. № 4927/13.10.2023 г. на общ. Мин. бани;

В Общинска избирателна комисия Минерални бани постъпиха поименно предложение от КП „Продължаваме промяната-Демократична България“с вх. № 65/13.10.2023 г., поименно предложение от партия „Възраждане“ с вх. №63.13.10.2023 г.; поименно предложение от КП „ГЕРБ - СДС“ с вх. №62.13.10.2023 г. С вх. № 69/15.10.2023 г. е постъпило предложение от партия „Има такъв народ“

Общинска избирателна комисия след като разгледа постъпилите документи установи, че видно от Протокол от 12.10.2023 г. от проведени консултации на 12.10.2023 г. са присъствали представителите на партия „Възраждане“, КП „БСП за България“; КП „ГЕРБ-СДС“; партия „Движение за права и свободи“. Същите не са постигнали съгласие за „разпределение на членовете на ПСИК на територията на общината“ , а участниците са се споразумяли за „ръководните места на отсъстващите на въпросната дата КП „Продължаваме промяната - Демократична България“ и партия „Има такъв народ“. В протокола няма данни да са участвали и други партии и коалиции по смисъла на чл. 92, ал. 9, изр. първо ИК. Видно също така е както от последващото предложение с наш вх. № 64/13/10/2023 г., съдържащо поименните предложения на партиите и коалициите, така и от изпратените до ОИК поименните предложения е, че същите са направени на 13.10.2023 г.

В настоящия случай, при непостигнато съгласие между участвалите в консултациите представители на партии и коалиции, при спазване на квотния принцип за разпределение на броя на членовете, и предвид изложеното

На основание чл.87, ал.1, т. 1 и т. 5 от Изборния кодекс във връзка с чл. 90 и чл. 91 от същия и във вр. с Решение № 2599-НС / 05.10.2023, изм. Решение №2606-МИ/06.10.2023 г. на ЦИК и Решение № 2378-МИ /12.09.2023г. и № 2379-МИ/12.09.2023 г и на ЦИК, Общинска избирателна комисия Минерални бани

**Р Е Ш И:**

Назначава състава на подвижните секционните избирателни комисии на територията на община Минерални бани съгласно Приложение 1, което е неразделна част от настоящото решение

На назначените членове на ПСИК да се издаде Удостоверение – Приложение № 20-МИ

Утвърждава списъка с резервни членове, предложен от политическите партии и коалиции.

Указва на политическите партии и коалиции, които не са депозирали списък с резервни членове, че следва да представят същия в ОИК в срок до 18.10.2023 г.

Гласували както следва:

|  |  |
| --- | --- |
| Антон Вълчев - председател | за |
| Николай Христов - зам.председател | за |
| Петър Андреев - зам.председател | за |
| Найден Ангелов - зам.председател | за |
| Димитрия Милкова -зам.председател | за |
| Милена Петкова - секретар | за |
| Мария Калинова - член | за |
| Елица Хърсева - член | за |
| Валил Лазов - член | за |
| Мария Христова - член | за |
| Смиляна Ташева - член | за |

**По т. 3** от дневния ред докладва г-жа Мария Христова – член на ОИК – Минерални бани.

Постъпила жалба с вх. № 68/15.10.2023г. от упълномощен представител на Коалиция ПП ГЕРБ-СДС относно открити нарушения при разпространението на агитационни материали на територията на с. Минерални бани.

Общинска избирателна комисия – Минерални бани разгледа постъпила жалба с вх. № 68 от 15.10.2023 г. и № 1 по входящия Регистър на жалбите на ОИК-Минерални бани, подадена от Теодора Стефанова Тодорова, в качеството й на упълномощен представител на Коалиция ПП ГЕРБ-СДС.

   В жалбата са изтъкнати нарушения при поставянето на агитационни материали на територията на общ. Минерални бани, изразяващи се в разлепени агитационни материали в с. Минерални бани, ул. „Липа“ № 2.   Твърди се ,че същото представлявало нарушение на  ИК и Заповед № 358/27.09.2023г. на Вр.Ид.кмет на община Минерални Бани. Твърди се, че в сградата намираща се в с. Минерални бани, ул. „Липа“ № 2 /Белия дом/ са поставени агитационни материали на кандидата за Кмет на община Минерални бани от политическа партия ДПС в противоречие със закона. Представен е също така и снимков материал.

   При извършена проверка, ОИК-Минерални бани установи, че  депозираната  жалбата за нарушение на правилата за предизборна агитация е основателна. В случая е поставен агитационен материал /плакати/ на общинска сграда, и са залепени плакати на Кандидата за кмет на Община Минерални бани от политическа партия ДПС. Същите агитационни материали (плакати) са поставени в нарушение на  издадената Заповед № 358/27.09.2023г. на Вр.Ид.кмета на община Минерални бани ,която регламентира конкретно местата и терените ,на които е разрешено поставянето на агитационни материали, както и забраните. В случая е допуснато нарушение на разпоредбата на чл.183, ал.3 от Изборния кодекс, като поставените в нарушение на тези разпоредби агитационни материали следва  да бъдат премахнати от кмета на Община Минерални бани.

    Така мотивирайки се от гореизложеното на основание чл.87, ал.1, т.22 от ИК, Общинска избирателна комисия-Минерални бани

**РЕШИ:**

**Приема за основателна жалба**с вх. № 68 от 15.10.2023 г. и № 1 по Регистъра   на жалбите на ОИК-Минерални бани, подадена от Теодора Стефанова Тодорова, упълномощен представител на Коалиция ПП ГЕРБ-СДС

**Указва на Вр. Ид. Кмет на община Минерални бани** да премахне агитационните материали поставени в нарушение на чл.183, ал.3 от ИК, а именно на  общинска сграда в с. Минерални бани, ул. „ Липа“ № 2 .

 Препис от настоящото Решение на ОИК-Минерални бани да се изпрати на Вр.Ид. Кмет на Община Минерални бани.

**Решението** да бъде публикувано незабавно на интернет страницата на ОИК-Минерални бани поставено на общодостъпно място на таблото.

Гласували както следва:

|  |  |
| --- | --- |
| Антон Вълчев - председател | за |
| Николай Христов - зам.председател | за |
| Петър Андреев - зам. председател | за |
| Найден Ангелов - зам.председател | за |
| Димитрия Милкова -зам.председател | за |
| Милена Петкова - секретар | за |
| Мария Калинова - член | за |
| Елица Хърсева - член | за |
| Валил Лазов - член | за |
| Мария Христова - член | за |
| Смиляна Ташева - член | за |

След изчерпване на дневния ред заседанието беше закрито в 16 ч. и 50 мин.

Списъкът на присъстващите е неразделна част от протокола.

**ПРЕДСЕДАТЕЛ:**

Антон Вълчев

**СЕКРЕТАР:**

Милена Петкова